मलमास 15 से, 1 माह तक नहीं होंगी शादियां
फाल्गुनशुक्ल पक्ष अष्टमी पर आज से होलाष्टक लगेगा, जो 12 मार्च होलिका दहन तक रहेगा। इस दौरान कोई मांगलिक कार्य नहीं हो सकेंगे। शास्त्रों के अनुसार इस दौरान किए गए मांगलिक कार्य शुभ नहीं रहते हैं। इसके बाद 15 मार्च से 14 अप्रैल तक सूर्य का मीन राशि पर भ्रमण करेगा, जो मलमास या खरमास रहेगा। सूर्य की राशि मीन पर होने से 14 अप्रैल तक मांगलिक कार्य नहीं हो सकेंगे।
ज्योतिषाचार्य अमित जैन ने बताया कि सभी नौ ग्रह अष्टमी से पूर्णिमा तक उग्र रहेंगे। शुभ कार्यों को पूर्ण करने के लिए ग्रहों का सौम्य होना जरूरी है। इसी वजह से इन दिनों नए व्यापार, गृहप्रवेश, विवाह, वाहन क्रय, जमीन की खरीद आदि शुभ मांगलिक कार्य नहीं किए जा सकते हैं। इससे अष्टमी पर चंद्रमा नवमी को सूर्य और सूर्य दशमी पर शनि, शनि एकादशी को गुरु, द्वादशी को शुक्र, त्रयोदशी को बुध, चतुर्दशी को मंगल और पूर्णिमा को राहू ग्रह उग्र रूप लेंगे। ग्रहों की अशुभता दूर करने के लिए धुलंडी पर पुष्य गुलाल लगाया जाता है। सूर्य मीन राशि में आने से डेढ़ महीने शुभ कार्य नहीं होंगे। उसके बाद 18 अप्रैल से यह कार्य शुरू होंगे, जुलाई तक चलेंगे।
28 मार्च से सर्वसिद्धि योग से शुरू होंगे नवरात्र
जैनने बताया कि मलमास के बीच 28 मार्च से नवरात्र शुरू होंगे, जो 5 अप्रैल तक चलेंगे। इस बार सर्वसिद्धि योग से नवरात्र शुरू होंगे। 5 अप्रैल रामनवमी पर पुष्य नक्षत्र योग बन रहा है।
होलिका दहन रविवार को, व्यापार के लिए शुभ संकेत
होलिकादहन में सूर्य उदय के बाद चंद्रमा पश्चिम में दिखाई दे तो श्रेष्ठ वर्षा होगी। 7 महीने के बाद अनाजों के दाम में वृद्धि होगी। रविवार को होलिका दहन होने से व्यापार में वृद्धि और प्रॉपर्टी के दामों में गिरावट आएगी। शेयर मार्केट में उतार चढ़ाव ज्यादा रहेगा और कीमती धातु बढ़ेंगी।
hin_Deva hin_Deva hin_Deva hin_Deva hin_Deva hin_Deva hin_Deva